**Проект BG05SFPR001-1.003-0001 „ Силен старт ”**

Бенефициент - Министерство на образованието и науката, финансиран по Програма „Образование” 2021 – 2027 г., съфинансирана от Европейския съюз

Проектът е с продължителност 60 месеца.

**Основна цел на проекта**: Разгръщане потенциала на децата от предучилищното образование чрез подкрепа за личностното им развитие с оглед по – успешна социална реализация.

Чрез проекта образователната система ще подобри приобщаващия характер на предучилищното образование с фокус върху децата от уязвими групи, ще повиши капацитета на институцията в системата на предучилищното образование, ще изгради подкрепяща общност за формиране на положителни нагласи и мотивация на родителите към образованието за пълноценно приобщаване на децата им в предучилищното образование.

ОУ Христо Ботев”, с. Пелишат ще участва през учебната 2024/2025 г. в Проект BG05SFPR001 -1.003 – 0001 „ Силен старт ” в следните дейности:

1. **Дейност 1** – Повишаване на квалификацията на педагогическите и непедагогическите специалисти в съответствие с идентифицираните нужди от подобряване капацитета им за осигуряване на обща подкрепа за личностно развитие, съобразно индивидуалните потребности на всяко дете.

2. **Дейност 4** – Обща подкрепа за личностно развитие за достъп и трайно приобщаване на децата в предучилищното образование.

Дейността ще предостави допълнително обучение по български език на децата от РГ „Мечо Пух”, за които българския език не е майчин.

Проектът продължава дейностите по проект „ Активно приобщаване в системата на предучилищното образование” по ОП НОИР 2014-2020 г. Това ще позволи да се осигури устойчивост и приемственост на дейностите, свързани с предоставянето на обща подкрепа за личностно развитие на децата.